Forbes Burnham
Store norske leksikon,Historie,Verdens historie og samtidshistorie,Sør-Amerika,Guyanas historie
Forbes Burnham var statsminister i Guyana fra 1964 til 1980 og president fra 1980 til 1985. Som landets leder i to tiår hadde Forbes Burnham en sentral rolle i utformingen av den karibiske nasjonen etter uavhengigheten fra Storbritannia i 1966.
Forbes Burnham grunnla og ledet det sosialdemokratiske partiet People's National Congress fra 1957. Han ble statsminister i Britisk Guyana i 1964, deretter president og øverstkommanderende for væpnede styrker i republikken Guyana i 1980.Burnham førte en venstreorientert politikk og allierte seg med Sovjetunionen og Fidel Castros Cuba i 1970. Guyana ble dermed den eneste sosialistiske nasjonen i Karibia, foruten Cuba. Mellom 1971 og 1976 nasjonaliserte han landets kanadisk- og amerikanskeide bauxittgruver og britiskeide sukkerplantasjer. For å få sårt tiltrengte midler inngikk Burnham uvanlige avtaler, blant annet leide han ut fire tusen dekar land til den nyreligiøse lederen Jim Jones, hvor Jonestown-massakren fant sted i 1978. Burnham døde under en halsoperasjon i 1985. Les mer i Store norske leksikon Guyanas historie Guyanas politiske system